በሱዳን የፀጥታ ጥበቃ መጠናከሩ ተገለጸ
በሱዳን እየተደረገ ያለው አድማ ሁለተኛውን ቀን መያዙን ተከትሎ ጥበቃው ተጠናክሯል ሲል ወታደራዊ ምክር ቤቱ አስታውቋል፡፡በዚህም የተለያየ ተቋማት፣ የንግድ ቤቶችና የትራንስፖርት አገልግሎት በዋና ከተማዋ ካርቱም ዝግ ሆነው ቀጥለዋል፡፡የሱዳን ወታደራዊ ምክር ቤት ህዝባዊ ተቃውሞውን የሚመሩ አካላት የቀረበላቸውን የእንወያይ ጥያቄ ያለምንም ቅድመ ሁኔታ እንዲቀበሉ ጥሪ አቅርቧል፡፡የምክር ቤቱ ቃል አቀባይ ሻማስ ኤልዲን አልካባሽ አሳሳቢ የሆነውን የሱዳን አካሄድ ለማረጋጋት ሁሉም አካል ቀድሚያ መስጠት አለባቸው ብለዋል፡፡የተቃውሞ መሪዎች የቀረበላቸውን ጥያቄ የማይቀበሉ ከሆነ ወታደራዊ ምክር ቤቱ ብቻውን መንግስት ለመመስረት እንደሚገደድም ቃል አቀባዩ አስታውቀዋል፡፡በሀገሪቱ እየተካሄደ ያው ተቃውሞ ወታደራዊ ምክር ቤቱ ስልጣኑን ለህዝባዊ አካል እንዲያስረክብ የሚጠይቅ ነው፡፡ሰሞኑን እየተካሄደ ባለው ተቃውሞ በመቶዎች የሚቆጠሩ ሱዳናውያን መሞታቸውን ተቃዋሚ ኃይሎች ተናግረዋል፡፡ወታደሩ ስልጣኑን እስኪያስረክብ ድረስ ተቃውሞውና አድማው ተጠናክሮ እንደሚቀጥልም አክቲቪስቶች ገልጸዋል፡፡(ምንጭ፡-ቢቢሲ) 